钦定古今图书集成/理学汇编/文学典/第067卷 > 张荷
## 钦定古今图书集成/理学汇编/文学典/第067卷 > 张荷

按《渑水燕谈录》：青州寿光张荷若山，早依田告为学，
告卒入终南，师事种放，而吴遁、魏野、杨朴、宋澥皆友
也。性高洁，为文奇涩。初，高弁公仪作《帝刑》三篇以示
放，放叹曰：“‘隋、唐以来，缀文之士，罕能及之’。学者翕然
竞传其文。及荷著《过非》九篇成，放见之曰：‘又在《帝刑》
之上矣’。”终以连蹇不遇卒。子孙流落，荷之文散亡无
几，捃收其遗，得文若诗九千一百一十五篇，为三卷，
藏于家，将以遗荷之子孙焉。